[ΣΧΕΔΙΑΓΡΑΜΜΑ 29ης ΕΝΟΤΗΤΑΣ](http://historygym.blogspot.com/2013/01/29.html)

|  |
| --- |
| ***Οι Βαλκανικοί πόλεμοι (1912-1913)*** |
| **Τα αίτια** |  Η πολιτική των Νεότουρκων να εκτουρκίσουν βίαια τους αλλοεθνείς πληθυ­σμούς. Η ενσωμάτωση «αλύτρωτων» εδαφών στον κορμό των βαλκανικών κρατών. Η ανάμειξη των Δυνάμεων στην ανατολική Μεσόγειο και ο μεταξύ τους αντα­γωνισμός, όπως:  η οικονομική διείσδυση της Γερμανίας στην Οθωμανική αυτοκρατορία,  η προσάρτηση της Βοσνίας-Ερζεγοβίνης από την Αυστρία το 1 908,  η κατάληψη της Λιβύης και των Δωδεκανήσων από την Ιταλία το 1911-1912. |
| **Οι βαλκανικές συμμαχίες** |  Ο Βενιζέλος υιοθετεί την τακτική της βαλκανικής συνεννόησης. Υπογράφονται συνθήκες συμμαχίας ανάμεσα στη Βουλγαρία, την Ελλάδα, το Μαυροβούνιο και τη Σερβία (άνοιξη του 1912). |
| **Ο Α' Βαλκανικός  πόλεμος  (Οκτώβριος  1 912  - Μάιος  1 913)** |
| **Αφορμή** |  Αφορμή υπήρξε η άρνηση του σουλτάνου να σεβαστεί την αυτονομία των εθνο­τήτων και να βελτιώσει τη θέση τους, όπως ζητούσαν οι Βαλκάνιοι σύμμαχοι. |
| **Τα στρατιωτικά γεγονότα** |  Ο ελληνικός στρατός προελαύνει στη Μακεδονία. Ο σερβικός στρατός φτάνει μέχρι το Δυρράχιο. Ο βουλγαρικός στρατός φτάνει έως την Κωνσταντινούπολη, καταλαμβάνει τη δυ­τική Θράκη, την ανατολική Μακεδονία και κατευθύνεται προς τη Θεσσαλονίκη. Τότε, ο Βενιζέλος διατάζει τον αρχιστράτηγο, διάδοχο του θρόνου, Κωνστα­ντίνο να κατευθυνθεί τάχιστα -πράγμα που δεν επιθυμούσε αυτός- προς τη Θεσσαλονίκη. Η πόλη καταλαμβάνεται στις 26 Οκτωβρίου 1912. Συνεχίζοντας τις επιτυχίες, ο ελληνικός στρατός καταλαμβάνει τα Ιωάννινα (21 Φεβρουαρίου 1912). Παράλληλα, ο ελληνικός στόλος με επικεφαλής τον Παύλο Κουντουριώτη κα­ταλαμβάνει τα νησιά του βόρειου και ανατολικού Αιγαίου (Λέσβος, Χίος, Λή­μνος, Τένεδος, Ίμβρος, Σάμος, Ικαρία). |
| **Η συνθήκη του Λονδίνου (17 Μαΐου 1913)** |  Ο Α' Βαλκανικός πόλεμος τερματίστηκε τυπικά με τη συνθήκη του Λονδίνου. Όροι της  συνθήκης :* Η Οθωμανική αυτοκρατορία εγκαταλείπει όλα σχεδόν τα ευρωπαϊκά-βαλκανικά εδάφη της.
* Οι Δυνάμεις αναλαμβάνουν να καθορίσουν το μέλλον των νησιών του βόρειου και ανατολικού Αιγαίου, της χερσονήσου του Αγίου Όρους καθώς και το κα­θεστώς της Αλβανίας.
* Τα Δωδεκάνησα παραμένουν ιταλικά.

 Συνέπειες   Η συνθήκη άφηνε εκκρεμότητες, κυρίως σχετικά με τη Μακεδονία. |
| **Η δολοφονία του βασιλιά Γεώργιου** |  Το Μάρτιο του 1913 δολοφονείται ο βασιλιάς Γεώργιος. Η υποψία ότι το χέρι του δράστη (Αλέξανδρος Σχινάς) κατηύθυνε «δάκτυλος» της Γερμανίας, καθώς επιθυμούσε το γερμανόφιλο διάδοχο Κωνσταντίνο ως βασιλιά, παραμένει έως και σήμερα υποψία. |
| **Ο Β' Βαλκανικός  πόλεμος  (Ιούνιος –Ιούλιος  1913)** |
|  Ελλάδα και Σερβία συμμαχούν εναντίον της Βουλγαρίας που διεκδικεί εδάφη. Ο βουλγαρικός στρατός επιτίθεται ταυτόχρονα κατά της Σερβίας και της Ελλά­δας, τον Ιούνιο του 1913. Ο ελληνικός στρατός καταλαμβάνει την ανατολική Μακεδονία, τη δυτική Θρά­κη και φτάνει έως την Αλεξανδρούπολη. Οι Σέρβοι σημειώνουν επιτυχίες στη δυτική Μακεδονία. Ρουμάνοι και Τούρκοι εκμεταλλεύονται και αυτοί την περίσταση· οι πρώτοι φτά­νουν κοντά στη Σόφια, οι δεύτεροι ανακαταλαμβάνουν την ανατολική Θράκη. |

Δημοσιεύτηκε 9th September 2015 από τον χρήστη [ΑΡΙΣΤΕΙΔΗΣ ΧΑΤΖΗΣ](http://www.blogger.com/profile/09965951808539168439)